b'\n_START_ARTICLE_\n\xc3\x96xab\xc3\xa4ck IF\n_START_SECTION_\nKvinnefotball\n_START_PARAGRAPH_\n\xc3\x96xab\xc3\xa4ck er klart mest kjent for kvinnefotballaget som hadde stor suksess f\xc3\xb8r og i begynnelsen av Damallsvenskans opprettelse. Laget ble dannet allerede i 1966, som et av de f\xc3\xb8rste i Sverige. F\xc3\xb8rste kampen ble spilt den 7. september samme \xc3\xa5r. B\xc3\xa5de det \xc3\xa5ret og \xc3\xa5ret etter spilte de oppvisningskamper, for det meste mot kvinnelag, mot hvilke \xc3\x96xab\xc3\xa4ck varoverlegne. En av lagets spillere, Kerstin Larsson, tok initiativ til en uformell Damallsvenskan, under navnet V\xc3\xa4sterg\xc3\xb6tlands damfotbollsserie. Den 12. mai 1968 begynner sesongen, og \xc3\x96xab\xc3\xa4ck vant klart. De gjenok bedriften samtlige \xc3\xa5r turneringen eksisterte, det vil si fram til 1974._NEWLINE_F\xc3\xb8rst i 1972 ble det arrangert et riksmesterskap, om enn uoffisielt, og den 8. oktober samme \xc3\xa5r vant \xc3\x96xab\xc3\xa4ck, og ble s\xc3\xa5ledes uoffisielle svenske mestre. \xc3\x85ret etter ble Svenska mesterskapet arrangert offisielt, og da ble \xc3\x96xab\xc3\xa4ck ogs\xc3\xa5 offisielle mestre. I 1975 ble interregionale kvinnefotballserier tatt i bruk, der de to beste i de forskjellige seriene m\xc3\xb8tte hverandre. Innen da hadde \xc3\x96xab\xc3\xa4ck f\xc3\xa5tt konkurranse av Jitex BK, en lokalrival som forble rival hele kvinnelagets eksistens. Jitex vant serien, og reduserte \xc3\x96xab\xc3\xa4cks innsats til en andreplass \xe2\x80\x93 for f\xc3\xb8rste gang i \xc3\x96xab\xc3\xa4cks historie, men \xc3\x96xab\xc3\xa4ck vant sluttspillet, og BT-plaketten (Bor\xc3\xa5s Tidnings pris for \xc3\xa5rets beste idrettsprestasjon)._NEWLINE_I 1978 ble serien inndelt i divisjoner, med fem lag i det \xc3\xb8verste niv\xc3\xa5et. \xc3\x96xab\xc3\xa4ck vant sin divisjon og kom til finalen, der de vant over Hammarby foran et stappfullt stadion. Deretter gikk det noe d\xc3\xa5rligere for \xc3\x96xab\xc3\xa4ck, som fikk plasser under den \xc3\xb8verste i flere sesonger, da Jitex langt p\xc3\xa5 vei tok over hegemoniet i kamp mot Sunnan\xc3\xa5 BK. Imidlertid kom laget sterkt tilbake i 1983, etter at niv\xc3\xa5et var redusert til to serier, nordre og s\xc3\xb8ndre. \xc3\x96xab\xc3\xa4ck vant den s\xc3\xb8ndre, og vant klubbens fjerde gull._NEWLINE_\xc3\x85ret etter ble en bomtur, men i 1985 vant \xc3\x96xab\xc3\xa4ck cupen for f\xc3\xb8rste gang. Laget vant ogs\xc3\xa5 de fire neste gangene p\xc3\xa5 rad. Med fem seire p\xc3\xa5 rad satte \xc3\x96xab\xc3\xa4ck en rekord som hittil ikke er sl\xc3\xa5tt. I 1986 slo laget til med en Double, der de vant b\xc3\xa5de sluttspill og cup, i tillegg til innend\xc3\xb8rsmesterskapet. I 1987 vant de igjen med en ny soreslem, da vant de ogs\xc3\xa5 serien i tillegg til sluttspillet. Seier i b\xc3\xa5de serien, sluttspillet og i cupen gjentok de i 1988, og ble dermed Damallsvenskans f\xc3\xb8rste vinnere._NEWLINE_\xc3\x85ret etter ble imidlertid \xc3\x96xab\xc3\xa4ck litt d\xc3\xa5rligere. De endte p\xc3\xa5 tredjeplass i serien, og r\xc3\xb8k ut i semifinalen i sluttspillet mot Malm\xc3\xb6 FF. Imidlertid vant \xc3\x96xab\xc3\xa4ck cupen. \xc3\x85ret etter kom de til finalen i b\xc3\xa5de serien og cupen, men de tapte begge mot nettopp Malm\xc3\xb6 FF. I 1991 byttet laget navn til \xc3\x96xab\xc3\xa4ck/Marks IF etter kommunen tettstedet ligger i. \xc3\x96xab\xc3\xa4ck vant den sjette og siste cupfinalen det \xc3\xa5ret mot Gideonsbergs IF, laget som tok den fjerde og siste sluttspillsplassen foran \xc3\x96xab\xc3\xa4ck. I 1992-sesongen vant \xc3\x96xab\xc3\xa4ck serien, men tapte sluttspillet i finalen mot Gideonsberg. Det var f\xc3\xb8rste og eneste gang et lag vant serien og ikke sluttspillet._NEWLINE_I 1993 og 1994 bommet laget p\xc3\xa5 medaljeplass (sluttspillet var midlertidig avviklet), men i 1995-sesongen var det tydelig at noe alvorlig feil hadde skjedd med laget. De endte p\xc3\xa5 \xc3\xa5ttendeplass, den d\xc3\xa5rligste plasseringen i klubbens historie. Etter nye to \xc3\xa5r med nesten-nedrykk, rykket klubben ned i 1998-sesongen. Laget opplevde \xc3\xb8yeblikkelig spillerflukt av samtlige f\xc3\xb8rstelagsspillere, store gjeldproblemer og et n\xc3\xa6r ikke-eksisterende styre. Etter en sesong i den nest \xc3\xb8verste divisjonen med bare tre poeng, ble kvinnelaget oppl\xc3\xb8st. F\xc3\xb8rst i 2006 ble \xc3\x96xab\xc3\xa4cks IF gjeldsfritt igjen.\n_START_SECTION_\nAnnet\n_START_PARAGRAPH_\nKlubben har ogs\xc3\xa5 et herrelag i fotball. Per 2010 spiller de i femtedivisjon. Klubben bedrev tidigare ogs\xc3\xa5 innebandy, fram til laget ble sl\xc3\xa5tt sammen med \xc3\x96rby IF og Berghem IF i 1999 for \xc3\xa5 skape Team Tygriket 99 (senere IBK Tygriket 99).'